《送王户曹擢九江守》
明代·皇甫汸

甘泉献赋早知名，才子为郎在两京。阙下承符初出守，郡中森戟已相迎。

空庭庐岳晴云色，燕坐浔阳江水声。试觅古来《循吏传》，几人年少寄专城。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。